## El Consell acordarà solucions per al taxi adaptat amb associacions de persones amb mobilitat reduïda

*** El director general de Transport i Logística, Manuel Ríos, s'ha reunit amb Cocemfe**

El director general de Transport i Logística, Manuel Ríos, ha assegurat que la Conselleria d’Infraestructures “estudiarà les peticions de la Confederació Espanyola de Persones amb Discapacitat Física i Orgànica, Cocemfe, per a tractar de millorar el servici de taxi adaptat”.

Manuel Ríos, que s’ha reunit amb representants d’esta associació a la Comunitat Valenciana per a conéixer les necessitats d’este col·lectiu en l’àmbit de la mobilitat, ha destacat que “traslladarà al sector del taxi les propostes de Cocemfe per a millorar el servici i aconseguir una correcta mobilitat”.

Tal com ha explicat Ríos, “Cocemfe és una confederació que aglutina més de cent associacions de la Comunitat Valenciana i engloba prop de 20.000 associats”.

Fecha: 20/12/2023